RESOLUCIÓN do 31 de marzo de 2009 pola que se procede á publicación das entidades seleccionadas como colaboradoras ao abeiro da Orde do 9 de xaneiro de 2009, que modifica a Orde do 28 de abril de 2008, que establece as bases reguladoras para a concesión de subvencións a pequenas e medianas empresas galegas para apoiar as accións de implantación e certificación de modelos de xestión e a elaboración e verificación de memorias de responsabilidade social empresarial, así como para a selección de entidades colaboradoras que participarán na xestión delas, e se procede á súa convocatoria (procedemento IN514B).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 16/04/2009

O conselleiro de Innovación e Industria, con data do 12 de marzo de 2009, ditou resolución de aceptación da condición de entidades colaboradoras ao abeiro da Orde do 9 de xaneiro de 2009, que modifica a Orde do 28 de abril de 2008, que establece as bases reguladoras para a concesión de subvencións a pequenas e medianas empresas galegas para apoiar as accións de implantación e certificación de modelos de xestión e a elaboración e verificación de memorias de responsabilidade social empresarial, así como para a selección de entidades colaboradoras que participarán na xestión delas, e se procede á súa convocatoria (procedemento IN514B).
De acordo co artigo 7.3º das bases reguladoras, con data do 16 de marzo de 2009, notificouse mediante taboleiro electrónico a resolución de aceptación da condición de entidades colaboradoras. A eficacia da devandita resolución quedaba condicionada á sinatura do convenio de colaboración referido no parágrafo 3º do artigo 6 da Orde do 28 de abril de 2008 e que figura como anexo á devandita orde modificada pola Orde do 9 de xaneiro de 2009.
Con data do 26 de marzo de 2009 asinouse o convenio de colaboración entre a Consellería de Innovación e Industria da Xunta de Galicia e as entidades que acadan a condición de entidades colaboradoras para a xestión de axudas a pequenas e medianas empresas galegas convocadas pola Orde do 9 de xaneiro de 2009 a que modifica a Orde do 28 de abril de 2008 (DOG do 26 de xaneiro de 2009).
No artigo 7.3º in fine das bases reguladoras disponse: «Unha vez asinado o convenio de colaboración entre as entidades seleccionadas como colaboradoras e a Consellería de Innovación e Industria, publicarase a relación das asinantes del no Diario Oficial de Galicia e na páxina web da consellería».
Na súa virtude,
RESOLVO:
1. Ordenar a publicación no Diario Oficial de Galicia da relación das entidades colaboradoras que asinaron o convenio de colaboración coa Consellería de Innovación e Industria e que figura no anexo a esta resolución.
Así mesmo, ademais da publicación das entidades que acadan a condición de entidades colaboradoras ao abeiro da Orde do 9 de xaneiro de 2009, publícase a relación de entidades colaboradoras que acadaron tal condición na anualidade 2008 e que tamén son entidades colaboradoras na anualidade 2009 por acadaren tal condición ao abeiro da Orde do 28 de abril de 2008 (orde de axudas bianual).
Todas as entidades que se recollen no anexo acadan a condición de entidades colaboradoras xa que cumpren cos requisitos establecidos na Orde do 28 de abril de 2008, modificada pola Orde do 9 de xaneiro de 2009, e asinaron o convenio de colaboración que aparece coma anexo I da devandita orde.
Contra a resolución, que é definitiva en vía administrativa, cabe interpoñer, se for o caso:
a) Recurso potestativo de reposición ante o órgano que ditou a resolución, no prazo dun mes contando a partir do día seguinte á súa publicación no Diario Oficial de Galicia, segundo os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común.
b) Ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, de conformidade co establecido nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa, no prazo de dous meses contados desde o día seguinte ao da súa publicación no Diario Oficial de Galicia.
Todo isto é sen prexuízo dos interesados poderen exercer calquera outro que consideren oportuno.
2. En caso de dúbida, dificultades técnicas ou necesidade de máis información, poderanse dirixir á Dirección Xeral de Promoción Industrial e da Sociedade da Información, a través dos teléfonos 881 99 93 75 ou 881 99 93 85, do número de fax 881 99 93 84 ou do enderezo de correo electrónico axudas@promocionindustrial.eu.
Santiago de Compostela, 31 de marzo de 2009.
P.D. (Orde 31-1-2006, DOG nº 24, do 3 de febreiro)
Emilio Nogueira Moure
Secretario xeral da Consellería de Innovación
e Industria
Ver referencia pdf "07200D006P027.PDF"